আসিফ মাহমুদ

আসিফ মাহমুদ সজীব ভূঁইয়া (১৪ জুলাই ১৯৯৮) হচ্ছেন একজন বাংলাদেশী আন্দোলনকর্মী, ছাত্রনেতা ও বর্তমান অন্তর্বর্তীকালীন সরকারের একজন উপদেষ্টা। তিনি এছাড়া বৈষম্যবিরোধী ছাত্র আন্দোলনের অন্যতম একজন সমন্বয়ক, যার মাধ্যমে তিনি ২০২৪ সালে সংগঠিত কোটা সংস্কার আন্দোলন ও অসহযোগ আন্দোলনে নেতৃত্ব দিয়েছিলেন। তিনি ঢাকা বিশ্ববিদ্যালয়ের ছাত্র অধিকার পরিষদের সাবেক সভাপতি। আসিফ ১৯৯৮ সালের ১৪ জুলাই কুমিল্লার মুরাদনগর উপজেলার আকুবপুর ইউনিয়নের আকুবপুর গ্রামে জন্মগ্রহণ করেন। তার পিতার মোহাম্মদ বিল্লাল হোসেন ও মাতা রোকসানা বেগম। আসিফ মাহমুদ ঢাকার তেজগাঁও থানার নাখালপাড়া হোসেন আলী উচ্চ বিদ্যালয় থেকে এসএসসি পাশ করেন। তিনি আদমজী ক্যান্টমেন্ট কলেজের প্রাক্তন শিক্ষার্থী ও কলেজটির বিএনসিসি ক্লাবের প্লাটুন সার্জেন্ট ছিলেন। কলেজ থেকে উচ্চ মাধ্যমিক শিক্ষা সম্পন্ন করে তিনি বর্তমানে ঢাকা বিশ্ববিদ্যালয়ে অধ্যয়নরত। তিনি ঢাকা বিশ্ববিদ্যালয়ের ভাষাবিজ্ঞান বিভাগের ২০১৭-১৮ শিক্ষাবর্ষের শিক্ষার্থী। ২০২৪ সালের কোটা সংস্কার আন্দোলনে তিনি সামনে থেকে নেতৃত্ব দেন এবং গুরুত্বপূর্ণ ভূমিকা পালন করেন। শিক্ষার্থীর হত্যা ও বিনা বিচারে আন্দোলনকারীদের নির্যাতনের জন্য অতি মানবীয় ভূমিকা পালন করেন তিনি এবং তার সংগঠন বৈষম্যবিরোধী ছাত্র আন্দোলন। তিনি সহ উক্ত সংগঠনের আরো দুই গুরুত্বপূর্ণ সমন্বয়ক নাহিদ ইসলাম ও সারজিস আলম মিলে সারা দেশে একযোগে অসহযোগ আন্দোলন এবং পরিশেষে লংমার্চ টু ঢাকা কর্মসূচি সফলভাবে ডাক দেন। যার ফলশ্রুতিতে ক্ষমতাসীন স্বৈরাচারী সরকারের পতন হয়। আসিফ ২০১৮ সালের কোটা সংস্কার আন্দোলনেও সক্রিয় ছিলেন। এরপরে ছাত্র অধিকার পরিষদের সঙ্গে রাজনীতি শুরু করেন। ২০২৩ সালে ঢাকা বিশ্ববিদ্যালয় ছাত্র অধিকার পরিষদের প্রথম সম্মেলনে সভাপতি নির্বাচিত হন তিনি। পরবর্তীতে সংগঠনের গঠনতন্ত্র লঙ্ঘনের অভিযোগ এনে আসিফের নেতৃত্বে পুরো ঢাকা বিশ্ববিদ্যালয় কমিটি পদত্যাগ করে। ২০২৩ সালে ৪ অক্টোবর গণতান্ত্রিক ছাত্র শক্তির সূচনার পর সংগঠনটির ঢাকা বিশ্ববিদ্যালয় শাখার আহ্বায়কের দায়িত্ব পান তিনি। তিনি ২০২৪ সালের ৮ আগস্ট বাংলাদেশের অন্তর্বর্তী সরকার এর উপদেষ্টা হিসেবে নিযুক্ত হন এবং ৯ আগস্ট যুব ও ক্রীড়া মন্ত্রণালয়ের উপদেষ্টা হিসেবে দায়িত্ব পান। ২০২৪ সালের ১৬ আগস্ট তিনি শ্রম ও কর্মসংস্থান মন্ত্রণালয়ের উপদেষ্টা হিসেবে দায়িত্ব পান। "অন্তর্বর্তী সরকারের দফতর বণ্টন, কে পেলেন কোন মন্ত্রণালয়?"। সময় টিভি। ২০২৪-০৮-০৯ তারিখে মূল থেকে আর্কাইভ করা। সংগ্রহের তারিখ ২০২৪-০৮-০৯।  "অন্তর্বর্তী সরকারের উপদেষ্টা পরিষদে থাকছেন যে দুই শিক্ষার্থী"। দ্য বিজনেস স্ট্যান্ডার্ড। ২০২৪-০৮-০৮। ২০২৪-১০-০৫ তারিখে মূল থেকে আর্কাইভ করা। সংগ্রহের তারিখ ২০২৪-০৮-০৮।  "ইতিহাস গড়লেন আসিফ মাহমুদ ও নাহিদ ইসলাম"। সময় টিভি। ৮ আগস্ট ২০২৪। ২০২৪-০৮-০৮ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০২৪।  "ঢাবি ছাত্র অধিকার পরিষদের সভাপতি আসিফ, সম্পাদক আহনাফ"। জাগো নিউজ। ৭ ফেব্রুয়ারি ২০২৩। ১০ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২৪।  রিপোর্ট, স্টার অনলাইন (২০২৪-০৮-০৮)। "ঢাবির ভাষাবিজ্ঞানের শিক্ষার্থী আসিফ মাহমুদ, এক নজরে আরও কিছু তথ্য"। ২০২৪-০৮-২২ তারিখে মূল থেকে আর্কাইভ করা। সংগ্রহের তারিখ ২০২৪-০৯-০৫।  "যুব ও ক্রীড়া মন্ত্রণালয়ের দায়িত্ব পাওয়া কে এই আসিফ মাহমুদ"। টিবিএস। ২০২৪-০৮-০৯। Archived from the original on ২০২৪-০৯-০৫। সংগ্রহের তারিখ ২০২৪-০৯-০৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ডাক ও টেলিযোগাযোগ মন্ত্রণালয়ের দায়িত্ব পেলেন নাহিদ ইসলাম"। দৈনিক ইত্তেফাক। ২০২৪-০৮-০৯। সংগ্রহের তারিখ ২০২৪-০৮-০৯।  "নতুন মন্ত্রণালয় পেলেন নাহিদ ইসলাম ও আসিফ মাহমুদ"। দৈনিক কালের কণ্ঠ। ১৬ আগস্ট ২০২৪। ১৬ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০২৪।  উইকিউক্তিতে আসিফ মাহমুদ সম্পর্কিত উক্তি পড়ুন। উইকিমিডিয়া কমন্সে আসিফ মাহমুদ সম্পর্কিত মিডিয়া দেখুন। ফেসবুকে আসিফ মাহমুদ